stanford-oval/wikipedia huggingface dataset:
מגזין פורנוגרפי

מגזינים פורנוגרפיים המוצגים בחנות ביפן, 2009
מגזינים פורנוגרפיים או מגזינים ארוטיים הם מגזינים המכילים תוכן בעל אופי מיני מפורש. פרסומים מסוג זה עשויים להכיל תמונות של נושאים עירומים מושכים מינית, תיאורים של אוננות, מין אוראלי, וגינאלי או אנאלי. בין המגזינים הפורנוגרפיים הידועים ביותר נמצאים פלייבוי, פנטהאוז, פלייגרל והאסטלר.
המטרה העיקרית של מגזנים פורנוגרפיים היא לעורר מינית, ולעיתים קרובות כסיוע לאוננות. מגזינים פורנוגרפיים מסוימים הם כלליים בתוכן שלהם, בעוד שמגזינים פורנוגרפיים אחרים עשויים להיות ספציפיים יותר ולהתמקד בנישה פורנוגרפית מסוימת (למשל Asian Babes (אנ') שמתמקד על נשים אסייתות ו-Leg Show (אנ') שמתמקד על רגלי נשים). ייתכן וחלק מהמגזינים פורנוגרפיים יכילו מאמרים בנושאים כמו מכוניות, הומור, מדע, מחשבים, תרבות ופוליטיקה. מגזינים פורנוגרפיים רבים מכילים מספר גבוה של פרסומות עבור קווי מין טלפוניים.
מגזין פורנוגרפי מצליח דורש השקעה משמעותית במתקני ייצור והפצה. בעשור הראשון של המאה ה-21, שווי ייצור מגזין פורנוגרפי חדש הוערך בכ-20 מיליון דולר.
בהתאם לחוקים בכל תחום שיפוט, מגזינים פורנוגרפיים עשויים להימכר בחנויות מין, חנויות נוחות, דוכני עיתונים (אנ') ותחנות דלק.
לקריאה נוספת

Hanson, Dian (2004). Dian Hanson's The History of Men's Magazines vol. 1 From 1900 to Post WW II. Taschen. ISBN 978-3822822296.
Hanson, Dian (2004). Dian Hanson's The History of Men's Magazines vol. 2 From Post-War to 1959. Taschen. ISBN 978-3822826256.
Hanson, Dian (2005). Dian Hanson's The History of Men's Magazines vol. 3 1960s at the newsstand. Taschen. ISBN 978-3822829769.
Hanson, Dian (2005). Dian Hanson's The History of Men's Magazines vol. 4 1960s under the counter. Taschen. ISBN 978-3822836354.
Hanson, Dian (2005). Dian Hanson's The History of Men's Magazines vol. 5 1970s at the newsstand. Taschen. ISBN 978-3822836361.
Hanson, Dian (2005). Dian Hanson's The History of Men's Magazines vol. 6 1970s under the counter. Taschen. ISBN 978-3822836378.
Kimmel, Michael S. (2005). The gender of desire: essays on male sexuality. SUNY Press. ISBN 978-0-7914-6337-6.
Pendergast, Tom (2000). Creating the Modern Man: American Magazines and Consumer Culture, 1900-1950. University of Missouri Press. ISBN 9780826262240.
הערות שוליים

1 2 3  Peter Childs, Mike Storry (1999). Encyclopedia of contemporary British culture. Taylor & Francis. p. 537. ISBN 978-0-415-14726-2. ארכיון מ-2022-10-15. נבדק ב-2022-05-17.
↑  Kimmel, p.105
↑  Iqani, Mehita (בינואר 2015). "The top shelf and its failures: the semiotics of softcore porn magazines at the newsstand". Porn Studies. 2 (1): 35–48. doi:10.1080/23268743.2014.988037. {{cite journal}}:  (עזרה)
↑  Fuller, Graham (ביולי–באוגוסט 2013). "The Look of Love: Review". Film Comment. New York: Film Society of Lincoln Center. 49 (4): 65–66. ארכיון מ-2022-10-15. נבדק ב-2022-05-17 – via ProQuest. {{cite journal}}:  (עזרה)
מאטס וייפר

מאטס וייפר (בהולנדית: Mats Wieffer; נולד ב-16 בנובמבר 1999 בבורנה שבהולנד) הוא כדורגלן הולנדי המשחק בעמדת הקשר האחורי בקבוצת ברייטון אנד הוב אלביון מהפרמייר ליג ובנבחרת הולנד.
קריירת מועדונים

וייפר גדל במחלקת הנוער של טוונטה. הוא ערך הופעת ליגה אחת במדי הקבוצה הבוגרת של המועדון במסגרת ליגת המשנה ההולנדית.
ב-30 ביוני 2020 חתם וייפר על חוזה לשלוש שנים באקסלסיור רוטרדם מליגת המשנה ההולנדית. הוא ערך 65 הופעות ליגה, בהן הבקיע חמישה שערים.
ב-23 ביוני 2022 חתם וייפר על חוזה לארבע שנים בפיינורד מליגת העל ההולנדית.
ב-5 ביולי 2024 חתם וייפר לארבע שנים בברייטון אנד הוב אלביון.
קריירה בינלאומית

ב-27 במרץ 2023 ערך וייפר את הופעת הבכורה שלו בנבחרת הולנד, בניצחון 3-0 על נבחרת גיברלטר במסגרת מוקדמות יורו 2024.
תארים

אליפות הולנד (1): 2022/2023
הערות שוליים

↑  Mats Wieffer na tien jaar van FC Twente naar Excelsior: "Mooie tijd geweest" באתר RTV Oost, ‏ 30 ביוני 2020 (בהולנדית)
↑  Arnesen blij met komst Wieffer: 'Hij is uit het juiste hout gesneden באתר VI, ‏ 23 ביוני 2022 (בהולנדית)
מגזין בורדה

| --- | --- |


שער מגזין בורדה מאוגוסט 2009
 סוג:  ירחון נשים
 סוגה:  מגזין אופנה 
 מו"ל:  הוברט בורדה מדיה 
 תאריכי הופעה:  1950–הווה (כ־74 שנים)
 שפה:  גרמנית, אנגלית ושפות נוספות
 מדינה:  בינלאומי
 ISSN:  0007-6031
 burdastyle.de
 
צילומי אופנה בסטודיו בורדה
מגזין בורדה (באנגלית: Burda Style) הוא מגזין אופנה המכיל גזרות לתפירה.
הירחון שייך להוברט בורדה מדיה (אנ') מיסודו של הוברט בורדה (אנ'), מו"ל מיליארדר, העוסק בשיפור היחסים בין יהודים לגרמנים.
היסטוריה

הירחון יצא לאור לראשונה בשפה הגרמנית בשנת 1950, על ידי האופנאית אן בורדה, ומאז נמכר ב-16 שפות בכ-99 מדינות. המגזין היה הירחון המערבי הראשון שיצא לאור (ב-1987) בברית המועצות.
מלבד גרמנית, יצא הירחון בשפות רבות נוספות. בשנות ה-90 יצא הירחון גם בעברית.
תכנים

המגזין כולל מאמרים על אופנה, עיצוב ותפירה, וכולל גם דפים נפרדים המכילים גזרות ממוספרות, אותן ניתן להעתיק על בדים. את הבדים ניתן לגזור בהתאם להוראות ולתפור מהם פריטי ביגוד כמו שמלות, חולצות ומכנסיים. בנוסף, יש הוראות לרקמה, יצירת חפצי נוי לבית, צעצועי בד ועוד.
הערות שוליים

↑  ‏Hubert Burda und Philipp Lahm: So leben sie am Tegernsee, בעיתון Merkur
ערך זה הוא קצרמרבנושא כתבי עת. אתם מוזמנים לתרום לוויקיפדיה ו.
לייגר

| לייגר |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: טורפים
תת־סדרה:: דמויי חתול
משפחה:: חתוליים
סוג:: פנתר
מין:: צאצא של אריה זכר ונקבת טיגריס
שם מדעי
 Panthera leo × Panthera tigris

הלייגר (באנגלית: Liger) הוא בן-כלאיים של אריה ושל נקבת טיגריס (מקור שמו הוא הלחם של המילים האנגליות ל"אריה" ול"טיגריס" - Lion ו-Tiger).
מאפיינים

הלייגר גדול מהוריו. לייגרים גדלים גופנית עד הגיעם לגיל שש. בעבר סברו בטעות כי בלייגר מופרש הורמון גדילה כל חייו באופן כזה שאינו חדל לגדול פיזית.
הלייגר יחד עם הטיילייגר הם החתולים הגדולים ביותר, אולם בטבע החתולים הגדולים ביותר הם מתת המין טיגריס סיבירי.
נכון לספטמבר 2013 משקל הלייגר הגדול ביותר שתועד הוא 418.2 ק"ג, אורכו 3.33 מטר וגובהו 1.25 מטר בכתפיים וכונה "הרקולס".
הלייגר הזכר עקר, אך למרות זאת מתבגר מבחינה מינית ומזדווג עם הנקבות. לייגר ממין נקבה, לעומת זאת, לרוב פורייה, ומסוגלת להעמיד צאצאים.
הלייגר מתאפיין בפסים הדומים לפספוס הטיגריס, ובצבע חום־צהבהב הדומה לאריה. הגורים נושאים את רעמת האריה, שנעלמת אט אט עם הגיל, כאשר בחלק מהמקרים נשאר רק סימן לכך שהייתה רעמה ובחלק נשארת רעמה קטנה.
ישנן עדויות שונות לאורך ההיסטוריה על קיומם של לייגרים, כגון גילוף של גורי הלייגר שנעשה על ידי G.B. Whittaker בשנת 1825, ציורים, שני גורים שנולדו בשבי בשנת 1837 והוצגו לוויליאם הרביעי וויקטוריה, ועדויות שונות משנת 1900 ואילך. משקלו וגודלו של הלייגר אינו מאפשר לו לצוד מחמת חוסר היכולת שלו לרדוף אחרי טרף נמלט, וכך גם אם ירגילו לייגר לטבע, סביר להניח כי הוא ימות מרעב. הלייגרים יכולים אפוא להתקיים רק בגני חיות. הלייגר נוטה למות בגיל צעיר בגלל פגמים גנטיים.
ראו גם

כלאי חתוליים
טייגון
טיילייגר
לאופון
הערות שוליים

↑  "Liger cubs nursed by dog in China" (באנגלית בריטית). 2011-05-24. נבדק ב-2019-02-25.
↑  Largest living cat, Guinness World Records (באנגלית)
זכר ונקבה
מדף הקרח מקמרדו

| --- | --- |

 מידע כללי
 על שם:  מצר מקמרדו 
 מיקום:  אזור הברית האנטארקטית 
 קואורדינטות:  78°S 167°E﻿ / ﻿78°S 167°E﻿ / -78; 167
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומימדף הקרח מקמרדו(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומימדף הקרח מקמרדו
 
מדף הקרח מֶקמֶרדו (באנגלית: McMurdo Ice Shelf) הוא החלק של מדף הקרח רוס הגובל במצר מקמרדו והאי רוס מצפון ושונית מינה מדרום. מחקרים מלמדים, שצורה טופוגרפית זו ניחנה בתכונות נבדלות במובהק ממדף הקרח רוס וראויה לשם נפרד משלה. א. ג. היינה, שחקר את האזור בשנים 1962-3, הציע את השם למדף הקרח המתוחם באי רוס, חצי האי בראון, האי בלק והאי וייט (ארכיפלג רוס). הוועדה המייעצת לשמות אנטארקטיים הרחיבה את יישום השם הזה וכללה בו את מדף הקרח הסמוך מדרום לשונית מינה.
במרץ 2010 גילו מדענים, שצילמו את צדו התחתון של מדף הקרח, קפז-רגליים חיים, סרטנים ששלושת זוגות רגליהם האחוריות מצוידים בעוקצים קשים המשמשים לקפיצה.
מראה מבואר של האזור הסמוך לבסיס סקוט ולתחנת מקמרדו
למת המקומיות של לובאס

למת המקומיות של לובאס (באנגלית: Lovász Local Lemma) היא למה בתורת ההסתברות אשר פותחה בשנת 1975 על ידי לסלו לובאס ופול ארדש. מטרת הלמה להרחיב טענה הסתברותית על משתנים בלתי תלויים למקרה בו המשתנים תלויים באופן "חלש" אחד בשני. הלמה מראה, שאם קיימים מאורעות שהסתברות כל אחד מהם קטנה מ-1, אזי ההסתברות שאף אחד מהם לא מתקיים היא חיובית ממש, אפילו אם המאורעות עצמם תלויים, אך מקיימים את תנאי הלמה. הלמה בעלת חשיבות רבה במתמטיקה ומדעי המחשב, למשל עבור הוכחות קיום בשיטה ההסתברותית.
הגדרה > המקרה הכללי

נניח כי  {\mathcal {A}}=\{A_{1},A_{2},\ldots ,A_{n}\} היא קבוצה סופית של מאורעות במרחב מדגם  \Omega , שהסתברות כל אחד מהם קטנה מ-1. אנו מעוניינים לדעת מה ההסתברות שאף אחד מהמאורעות הנ"ל לא מתקיים, כלומר, נניח שהמאורעות הם "רעים" ונשאל מה ההסתברות של המאורע ה"טוב",  \Pr[{\overline {A_{1}}}\wedge {\overline {A_{2}}}\wedge \cdots \wedge {\overline {A_{n}}}]. ידוע שאם המאורעות ה"רעים" בלתי תלויים, המאורע הטוב מתקיים בהסתברות חיובית ממש:
למת המקומיות מרחיבה את העיקרון לעיל ומראה שגם כאשר המאורעות הרעים תלויים זה בזה בצורה חלשה,  ההסתברות של המאורע הטוב תהיה חיובית ממש אם מתקיימים תנאי הלמה.
באופן מדויק, נסמן ב- \Gamma (A_{i}) את קבוצת כל המאורעות התלויים ב- A_{i}. הלמה קובעת כי אם קיימת פונקציה  x:{\mathcal {A}}\to (0,1) הממפה לכל מאורע "רע" מספר בין 0 ל-1,  ומתקיים, לכל מאורע  A_{i},
 \Pr[A_{i}]\leq x(A_{i})\prod _{B\in \Gamma (A_{i})}(1-x(B)),
אזי הסתברות המאורע הטוב חסומה על ידי
 \Pr[{\overline {A_{1}}}\wedge {\overline {A_{2}}}\wedge \cdots \wedge {\overline {A_{n}}}]\geq \prod _{i=1}^{n}(1-x(A_{i})).
הגדרה > המקרה הסימטרי

אם הסתברותו של כל מאורע  A_{i} חסומה על ידי p, וכל אחד מהמאורעות תלוי לכל היותר ב- d מאורעות אחרים, ומתקיים 
 e(d+1)p\leq 1
אזי המאורע הטוב מתקיים בהסתברות חיובית ממש:  \Pr[{\overline {A_{1}}}\wedge \cdots \wedge {\overline {A_{n}}}]>0
כאשר e הוא בסיס הלוגריתם הטבעי,  e\approx 2.178.
הוכחת מקרה זה מתקבלת על ידי הפונקציה  x(A_{i})={\frac {1}{d+1}}. על-מנת לקיים את תנאי הלמה נדרש כי 
 \Pr[A_{i}]=p\leq {\frac {1}{d+1}}\prod _{B\in \Gamma (A_{i})}1-{\frac {1}{d+1}}={\frac {1}{d+1}}\left(1-{\frac {1}{d+1}}\right)^{d}\leq {\frac {1}{d+1}}e^{-1}
או במילים אחרות,  e(d+1)p\leq 1. ניתן להראות שמספיק לדרוש  edp\leq 1.
דוגמה

נראה בעזרת הלמה, כי לבעיית הספיקות עבור נוסחת k-SAT יש תמיד השמה מספקת, אם כל משתנה מופיע ב  T={\frac {2^{k}}{4k}} פסוקיות לכל היותר. תהי  \varphi  נוסחת k-SAT עם המשתנים הבוליאניים  x_{1},x_{2},\ldots ,x_{n}. כלומר הנוסחה היא מהצורה
כאשר כל אחד מהאברים  y_{i_{j}} הוא אחד המשתנים  x_{t} או ההופכי  {\overline {x_{t}}}, כאשר  1\leq t\leq n.
נניח שאנחנו בוחרים את המשתנים  x_{t} באופן אקראי. כל פסוקית מסופקת אלא אם כל ה yים בעלי הערך 0, כלומר, פרט להסתברות  2^{-k}. עבור פסוקית מספר  i נגדיר את המאורע ה"רע"  A_{i} בו הפסוקית לא מסופקת על ידי ההשמה. כאמור  \Pr[A_{i}]\leq 2^{-k} לכל  i.
נניח שכל משתנה מופיע לכל היותר ב-  T פסוקיות, אזי כל פסוקית תלויה לכל היותר ב-  kT פסוקיות אחרות, והמאורע  A_{i} תלוי לכל היותר ב-  kT מאורעות אחרים.
לפי למת המקומיות, אם  e(kT+1)2^{-k}<1 אזי המאורע הטוב בעל הסתברות חיובית ממש. במילים אחרות, אם  T<{\frac {2^{k}}{4k}} מתקיימים תנאי הלמה, ואז בהכרח קיימת השמה עבורה כל הפסוקיות מסתפקות.
חשיבות ותוצאות נוספות

בשנת 2009 הראה מוזֶר (R. Moser) דרך קונסטרוקטיבית (אלגוריתם אקראי) למצוא נקודה  \omega \in \Omega  במרחב המדגם, כך שאף אחד המאורעות ה"רעים"  A_{i}אינו מתקיים. תוחלת זמן הריצה של האלגוריתם נתון על ידי  \sum _{i}{\frac {x(A_{i})}{1-x(A_{i})}}.
לאלגוריתמים אלו חשיבות רבה בהוכחות קומבינטוריות בשיטה הסתברותית, הוכחות עבור גרפים אקראיים, תכנות בשלמים ועוד.
הערות שוליים

↑  Paul Erdős, László Lovász. Problems and results on 3-chromatic hypergraphs and some related questions, Infinite and Finite Sets (to Paul Erdős on his 60th birthday), Vol II, pages 609-627, 1975.
↑  Shearer, J. On a problem of spencer. Combinatorica 5(3):241-245, 1985, http://dx.doi.org/10.1007/BF02579368.
מדף וולדריפ

| --- | --- |
אין תמונה חופשית
 מידע כללי
 גובה:  900 מ' 
 מיקום:  אזור הברית האנטארקטית,
 רכס הרים:  רכס בריטניה 
 קואורדינטות:  79°57′00″S 157°43′01″E﻿ / ﻿79.95°S 157.717°E﻿ / -79.95; 157.717
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומימדף וולדריפ(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומימדף וולדריפ
 
מדף וולדריפ (באנגלית: Waldrip Ledge) הוא משטח סלעי שטוח, חשוף מקרח, בצפון רכס בריטניה, בארץ אואטס, שבאנטארקטיקה.
המישור הסלעי מצוי לאורך השוליים הצפוניים של רכס בריטניה.
המישור ממזרח לקצהו של קרחון ראגוצקי, במקום בו הקרחון נשפך אל קרחון הת'רטון.
שטחו של המישור 15.5 קילומטרים רבועים.
גובהו של המישור 900 מטרים מעל פני הים; והוא ההר ה-4,325 בגובהו באנטארקטיקה.
היסטוריה > מקור השם

שמו של מדף הסלע ניתן לו על ידי הוועדה המייעצת לשמות אנטארקטיים.
המדף נקרא על שמו של די. וולדריפ (D. Waldrip), שעבד מטעם חברת הולמס ונארוור בע"מ (Holmes and Narver, Inc), והיה מנהל מחנה המחקר קרחון דרווין (Darwin Glacier Field Camp) בעונת המחקר (הקיץ האנטארקטי) 1978–1979, מטעם התוכנית האנטארקטית של ארצות הברית.
וזאת מאחר שמחנה המחקר היה ממוקם בסמוך למדף הסלע.
הערות שוליים

↑  ההודעה הרשמית על מתן שמות אנטארקטיים בצו פרסום השמות הרשמי של ממשלת ניו זילנד
1 2 3 4 5 6 7 8 9  מידע גאוגרפי והיסטורי
1 2  הרי אנטארקטיקה לפי גובהם
↑  לפי מקור אחר המדף הוא ההר ה-2,258 בגובהו באנטארקטיקה
| אתרים ברכס בריטניה |
| --- | --- | --- |
| הרים | אדמס • אולדריץ' • אופרוס • אסקין • ביל • באנה • בורווזקי • ג'ייקובס • דארטמות' • דגאלאן • דול • דריק • הייבן • הנדרסון • וורד • טרנסטייל • לוסיה • מקלינטוק • סאבורו • סטרנברג • פריצ'רד • קאסאטלי • קריסק • ראמג' • רנד |  |
| רכסי הרים | אונום • אייסנהאואר • באנה • דאנום • דאסקי (רכס) • מגניס • נברסקה • סברינה • פונטס |  |
| מצוקים | בנסון • דאסקי (מדף סלע) • כהן • פורבס |  |
| עמקים | אבוס • אונום • איטונה • איסקה • ביברה • בלום • דובריס • טאמארוס • טיסוביס • לינדום • למאניס • מגניס • מטאריס • סברינה |  |
| מישורים | מישור ואנטייג' • וולדריפ • וורברטון • ונטה |  |
| קרחונים | הוריהאן • יאנסי • מקרו • סנט • פקהאם • ראגוצקי |  |
| נונאטאקים | דארנל • וסטהייבן • טאייק • מארטי • שלושת הנונאטאקים |  |
| מפלי קרח | ברייר • ראגוצקי |  |
מגזר השירותים

בכלכלה, מגזר השירותים כולל את ענפי המשק העוסקים במתן שירותים מסוגים שונים, שלא כענפים המייצרים מוצרים חומריים, כגון תעשייה, חקלאות, בנייה.
מגזר השירותים מכונה גם המגזר השלישוני של הכלכלה, לצד המגזר השניוני (מגזר התעשייה) והמגזר הראשוני (בעיקר מגזר החקלאות).
הגדרתו של המגזר השלישוני היא בכך שהוא עוסק בתחומים שבהם לא עוסקים שני המגזרים האחרים. שירותים מוגדרים בספרות הכלכלית המקובלת כ"סחורות לא מוחשיות".
המגזר עוסק במתן שירותים לגופים ציבוריים, לעסקים ולצרכנים פרטיים. שירותים עשויים לכלול שינוע, שירותי הפצה ומכירה של סחורות מן היצרן אל הצרכן. כמו כן נכללים בו שירותים אחרים כגון בידור, הסעדה, תיקון ציוד, ועוד. עיקר מיקודו של מגזר השירותים הוא באנשים הבאים במגע באופן ישיר עם אנשים אחרים, שהם הצרכנים, ולא בהפיכת מוצרי גלם לסחורות מוחשיות.
ענפי השירותים

שירותים עסקיים: שירותים שהצרכן העיקרי שלהם הוא עסקים למיניהם, כגון ראיית חשבון.
שירותים אישיים: שירותים הניתנים לאדם מסוים, לסיפוק צרכיו האישיים, כגון תספורת, טיפול בילדים, בידור, כביסה ועוד.
שירותים ציבוריים: שירותים שמספקות מדינה ורשות מקומית לתושביהן. עם אלה נמנים המינהל הציבורי, הצבא, בתי המשפט ועוד.
לעיתים מספק עסק שירות מסוים כשירות עסקי וכשירות אישי. דוגמאות:
מכבסה מספקת שירות אישי למשקי בית, ושירות עסקי למסעדות.
עורך דין העוסק במקרקעין מספק שירות עסקי ליזם בנייה ושירות אישי לרוכשי דירות.
סיווג אחר הוא לפי סוג השירות. לענף השירותים הפיננסיים, למשל, יסווגו שירותי בנקאות, ביטוח, קופות גמל, מסחר בניירות ערך וכדומה.
הבחנה בין ענפי השירותים לענפי התעשייה

לעיתים ההבחנה בין ענפי השירותים לענפי התעשייה אינה חדה. לעיתים מפעל תעשייתי עשוי להתמקד אך ורק בייצור, ואילו את מלאכת ההפצה של מוצריו ימסור למפיץ (הנמנה עם ענף השירותים העסקיים); לחלופין יכלול המפעל גם חטיבת הפצה, וכך יתקיימו בו פעילות ייצורית ופעילות שירותים גם יחד.
בנוסף לעסקים שכל פעילותם היא מתן שירותים, פועלות יחידות שירותים גם במפעלי תעשייה. מהן הפונות אל הצרכן (מחלקת שירות לקוחות, למשל), ומהן המעניקות שירות ליחידות היצרניות (מחלקת משאבי אנוש, למשל).
בשנים שבהן חוק מס מעסיקים צמצם את תחולתו של מס זה למגזר השירותים בלבד, התקיימו ויכוחים רבים בין עסקים שביקשו לסווג עצמם כתעשייה, ובין גובי המיסים, שראו עסקים אלה כשירותים.
מרכיבים

מגזר השירותים מורכב מן החלקים ה"רכים" של הכלכלה כגון: ביטוח, ממשל, תיירות, בנקאות, קמעונאות, חינוך, ושירותים חברתיים. בתחומים אלה אנשים עושים שימוש בזמן כדי להביא לידי ביטוי נכסי ידע, נכסים בתחום שיתוף הפעולה ושיתוף בתהליכים כדי ליצור תפוקה, שיפור פוטנציאל הביצועים וקיימות. מגזר השירותים הוא מקום העבודה הנפוץ ביותר.
בדרך כלל המוצר של מגזר זה הוא בתוכן (מידע), שירות, תשומת לב, עצה, ניסיון, ו/או דיון (מוצרים הידועים בכינוי "סחורות לא מוחשיות"). דוגמאות נוספות למגזר השירותים כוללות: זכיינות, שירותי חדשות, שירותי ייעוץ, שירותים משפטיים, שירותי בריאות, שירותי ניקיון ופינוי אשפה, תיווך נדל"ן ושירותים עסקיים.
שירותי תשתיות, כגון: אספקת מים, חשמל, ביוב, גז וטלפון, נחשבים בדרך כלל לחלק מן המגזר השלישוני, בעוד הקמת התשתיות לצורך אספקת שירותים אלה היא חלק מן המגזר השניוני, זאת אף שקיימים עסקים המספקים את שירות התשתית ואף בונים את התשתית לאספקתו.
מקומו בכלכלה

כלכלות נוטות להשתנות במסלול של התקדמות המתחילה מהסתמכות רבה על חקלאות ומכרות לקראת פיתוח אמצעי יצור (לדוגמה, תעשיית רכב, טקסטיל, מספנות, פלדה, וכדומה) ולבסוף לקראת כלכלה המבוססת יותר על שירותים. המערכת הכלכלית הראשונה שעברה בנתיב זה בעולם המודרני הייתה זו של בריטניה. המהירות שבה מערכות כלכליות אחרות ביצעו את השינויים ההתפתחותיים הללו אל עידן כלכלת השירותים, המכונה לעיתים העידן הפוסט-תעשייתי, הלכה וגברה.
באופן היסטורי, כלכלה תעשייתית נוטה להיות פתוחה יותר למסחר בינלאומי ולתחרות, מאשר כלכלת שירותים. כתוצאה מכך, המערכות הכלכליות הראשונות שנכנסו לעידן התעשייתי הפכו חשופות להתקפות תחרותיות מאלה ששאפו לתעוש בשלב מאוחר יותר, מכיוון שעלויות הייצור באחרונות, זולות יותר בזכות כוח אדם זול. כורח זה של צמצום המגזר התעשייתי בכלכלות המובילות בעולם עשוי להסביר את הסתמכותן הגוברת על מגזר השירותים.
אולם, עם הירידה הדרמטית בעלויות התחבורה ועם העלייה במהירות ובאמינות של אמצעי התחבורה, וכן על רקע ההתפתחויות המהירות בתחום התקשורת, בתחילת המאה ה-21 מתחוללת תחרות בינלאומית עזה במגזר השירותים בעולם.
לודמילה ברגינה

לודמילה איבנובנה ברגינה (ברוסית: Людмила Ивановна Брагина; נולדה ב-24 ביולי 1943) היא אתלטית סובייטית בעבר. היא אלופה אולימפית (מינכן 1972) ושיאנית עולם (1972–1976) בריצת 1500 מטר. נוסף לכך, היא שיאנית עולם (1972 - 1982, עם הפסקה של שנה) בריצת 3000 מטר.
ביוגרפיה

ברגינה נולדה וגדלה ביקטרינבורג, מחוז סברדלובסק. היא החלה להתאמן בקפיצה לגובה בשנת 1960 והחליפה לריצה רק בשנת 1964. בשנת 1966 היא סבלה מדלקת ריאות קשה. לאחר שהחלימה היא עברה להתאמן בדרום רוסיה בקרסנודאר.
ביוגרפיה > 1969

באליפות אירופה שנערכה באתונה, יוון ב-20 בספטמבר 1969 היא סיימה במקום רביעי בריצת 1500 מטר בתוצאה של 4:13.2 דקות.
ביוגרפיה > 1971

באליפות אירופה שנערכה בהלסינקי, פינלנד ב-20 בספטמבר 1971 היא סיימה במקום שישי בריצת 1500 מטר בתוצאה של 4:13.9 דקות.
ביוגרפיה > 1972

בתחרות שנערכה במוסקבה ב-18 ביולי 1976 קבעה ברגינה בריצת 1500 מטר שיא עולם חדש של 4:06.9 דקות, שיפור לשיא בן השנה של קארין ברנליית מגרמניה המזרחית (4:09.6 דקות). חודש לאחר מכן, בתחרות שנערכה במוסקבה ב-12 באוגוסט היא קבעה בריצת 3000 מטר שיא עולם חדש של 8:53.0 דקות, שיפור לשיא העולם בן השלושה חודשים של פאולה פיני מאיטליה (9:09.2 דקות) ובכך הייתה לאתלטית אישה הראשונה שרצה ריצה זו מהר יותר מ-9 דקות.
ביוגרפיה > 1972 > אלופה אולימפית ושיאנית עולם

חודש לאחר מכן, באולימפיאדת מינכן (1972) היא זכתה במדליית זהב בריצת 1500 מטר בשיא עולם חדש של 4:01.38 דקות, לפני גונהילד הופמייסטר מגרמניה המזרחית (4:02.83 דקות) ופאולה פיני (4:02.85 דקות) ובכך הייתה לאלופה האולימפית הראשונה בריצה זו. כבר בשלב המוקדמות היא קבעה שיא עולם חדש של 4:06.47 דקות אותו שיפרה בשלב חצי הגמר בתוצאה של 4:05.07 דקות. בריצת הגמר כל חמש האתלטיות הראשונות רצו מהר יותר מהתוצאה שקבעה בשלב חצי הגמר.
ביוגרפיה > 1974

בתחרות שנערכה בדרהאם, קרוליינה הצפונית, ארצות הברית ב-6 ביולי 1974 היא שיפרה את שיאה העולמי והעמידה אותו על 8:52.8 דקות. שיא זה החזיק מעמד כשנה ונשבר על ידי גרטה וייץ מנורווגיה (8:46.6 דקות)
חודשיים לאחר מכן, באליפות אירופה שנערכה ברומא, איטליה ב-2 בספטמבר 1974 היא זכתה במדליית כסף בריצת 3000 מטר בתוצאה של 8:56.09 דקות, אחרי נינה הולמן מפינלנד שקבעה שיא אליפות חדש ושיא לאומי חדש של 8:55.10 דקות ולפני ג'ויס סמית' מבריטניה (8:57.39 דקות).
ביוגרפיה > 1976

באולימפיאדת מונטריאול (1976) סיימה ברגינה במקום חמישי בריצת 1500 מטר בתוצאה של 4:07.20 דקות ולא הצליחה להגן על תוארה. תשעה ימים לאחר מכן, בתחרות שנערכה בקולג' פארק, מרילנד ב-7 באוגוסט היא קבעה שיא עולם חדש בריצת 3000 מטר, שיפור לשיא בן החודש וחצי של גרטה וייץ (8:45.4 דקות), שיא זה החזיק מעמד כ-6 שנים ונשבר על ידי סבטלנה אולמסובה מברית המועצות (8:26.78 דקות).
שיאים אישיים

ריצת 1500 מטר: 4:01.38 דקות (1972), שיא עולם בעבר
ריצת 3000 מטר: 8:27.12 דקות (1976), שיא עולם בעבר
ליידי

שרה צ'רצ'יל, הדוכסית ממרלבורו
ליידי (באנגלית: Lady) הוא כינוי מנומס בן ימינו לגברת המקביל לכינוי הגברי ג'נטלמן, או תואר אצולה המקביל לתואר לורד.
בבריטניה ובחבר העמים הבריטי זוהי פניה רשמית, לפני השם הפרטי ("ליידי שרלוט") לבעלת תואר אצולה בפני עצמה (suo jure) או אשתו של לורד, ברונט או אביר וכן לפני שמה הפרטי של בת של דוכס, מרקיז או רוזן (Earl). בעבר הייתה נהוגה גם פניה לאשת בעל תואר אצולה עם הקדמת ה"ליידי" לשמו הפרטי ושם משפחתו של הבעל ("ליידי ג'ון סמית'"), אך צורה זו הולכת ודועכת. הפניה הרשמית לבעלת תואר אצולה של ליידי הוא Her ladyship.
בעבר נשא הביטוי בשימושו כפניה מנומסת נופך אליטיסטי והבדיל נשים לבנות ממעמד חברתי גבוה מנשים לא-לבנות או ממעמד נמוך. כיום מקובל לקרוא לכל אישה באופן מנומס ליידי.
שימושים נוספים לביטוי

מרים, אם ישו נקראת לעיתים באנגלית Our Lady ("גבירתנו" ב-L גדולה וכן The Lady ("הגברת") בעיקר בסמיכות כבולה כמו Lady Day (חג הבשורה, חגה של מריה הקדושה, 25 במרץ).
בדת ויקה נקראת האלה The Lady
האישה הראשונה נקראת תמיד ליידי
"The Lady" היה כינויה הרווח של ראש ממשלת בריטניה, מרגרט תאצ'ר
אטימולוגיה

מקור המילה באנגלית עתיקה, hlǣfdige הוא הלחם בסיסים של hlāf, כיכר לחם, עם הסיומת dig- שהוראתה עשייה או לישה של בצק. כלומר "מכינת לחם". מונח זה התגלגל ל"בעלת הבית" (landlady), במקביל ל"בעל הבית" (Landlord) בערך סביב 1200 נוצרה הצורה lafdi, lavede במובן של אישה ממעמד גבוה. סביב 1580 נוצר שם התואר ladylike שפירושו [התנהגות נשית] מהוגנת, מעודנת, "מבית טוב".
ליידי ודיים

הגרסה ליידי (Lady) היא לרעייתו של סר שנמשח על ידי מסדר האימפריה הבריטית, הגרסה דיים (Dame) היא לאבירה שנמשחה בעצמה על ידי מסדר האימפריה הבריטית, או לברונית suo jure (שלא מתוקף נישואיה בלבד).
הערות שוליים

↑  The Encyclopaedia Britannica : a dictionary of arts, sciences, literature and general information
↑  המילון האטימולוגי האנגלי
| --- | --- |
בקרת זהויות :  GND: 4672853-3
לקסוביזאורוס

| לקסוביזאורוס |
| --- | --- |
  מאובן של לוחית שריון ואיור אפשרי של לקסוביזאורוס
תקופה
יורה תיכון 165.7 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי עוף
תת־סדרה:: תיראופורה
משפחה:: סטגוזאוריים
סוג:: לקסוביזאורוס
מינים
 Lexovisaurus durobrivensis
שם מדעי
 Lexovisaurus ‏הופסטטר, 1957

לקסוביזאורוס (שם מדעי: Lexovisaurus) הוא סוג דינוזאור צמחוני ממשפחת הסטגוזאוריים שחי בתור היורה לפני 164.7 מיליון שנה.
מאפיינים

משמעות השם של דינוזאור זה היא "לטאת לקסובי" (Lexovii), שבט של קלטים אשר חיו בגאליה, זאת עקב הימצאו בנורמנדי, בה שבט זה חי. הוא התגלה בקיימברידג'שייר, בריטניה בידי החוקר אלפרד ניקולסון לידס. עם זאת במקור סברו שהיה מין של דסנתרורוס (בשמו הקודם "Omosaurus"). בהמשך הבינו שמדובר במין חדש שחי באותו האזור.
מדינוזאור זה נמצאו שרידים מעטים ובעיקר עצמות אגן ירכיים באורך 114 ס"מ. הסטגוזאור עצמו הגיע לאורך שיה מטרים ולמשקל שתי טונות. הוא היה בעל לוחיות מחודדות ודקות על גבו וקוצים ארוכים בסמוך לזנב. בדומה לקנטרוזאורוס היו לו בליטות מחודדות גם בבסיס הכתפיים שפנו כלפי חוץ ועזרו להגנה מטורפים.
בתרבות

דינוזאור זה הופיע בסדרה הדינוזאורים!.
מאטס אק

| --- | --- |

 לידה:  18 באפריל 1945 (בן 79) מאלמה, שוודיה 
 מדינה:  שוודיה 
 בן או בת זוג:  Ana Laguna 
 פרסים והוקרה:  ליטריס אט ארטיבוס (2001)  פרס התאטרון האירופי (2016)  פרס האקדמיה השוודית לתאטרון (2008)  מפקד מסדר האמנויות והספרות (2012)  בפסקה זו רשומה אחת נוספת שטרם תורגמה 
 
מאטס אק (בשוודית: Mats Ek; נולד ב-18 באפריל 1945) הוא כוריאוגרף, רקדן ובמאי שוודי. הוא ניהל את בלט קולברג מ-1985 עד 1993.